Diari Oficial de la Generalitat Valenciana


Sumari del DOGV 8214, del 17-01-2018 (2017/11380)

Notificació de la sentència dictada en el procediment de divorci contenciós número 589/2017.
--------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11091


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 589/2017. [2017/11960]  
Demandant: Teodolinda Osorio.  
Procuradora: Carmen Roca Ferrerfabrega.  
Demandat: Juan Ángel Pineda.  
Procurador/a: -   
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós - 000589/2017, a instàncies de Teodolinda Osorio, representada per la procuradora Carmen Roca Ferrerfabrega, contra Juan Ángel Pineda, en situació de rebel·lia, en data 19 d'octubre de 2017 s'ha dictat una sentència que té la part dispositiva com segueix:  
  
«Estime la demanda formulada per la representació processal de Teodolinda Osorio contra Juan Ángel Pineda, declare dissolt per causa de divorci el matrimoni format pels esmentats cònjuges, amb tots els efectes legals i dispose les mesures següents:  
  
Guàrdia i custòdia dels fills menors d'edat a favor de la mare.  
Exercici exclusiu de la pàtria potestat a favor de la mare.  
El règim de visites dels menors amb el pare i els avis paterns serà:  
  
Caps de setmana alterns, en què caldrà arreplegar les menors al domicili de la mare el divendres a les 20.00 hores i tornant-les-hi a les 20.00 hores del diumenge.  
Durant el període de vacances escolars de Nadal, Falles, Setmana Santa i estiu de les menors, aquestes passaran amb el pare i els avis paterns la segona meitat d'aquestes.  
En els supòsits de malaltia patida per les menors, la part que les tinga al seu càrrec, ho comunicarà a l'altra al més ràpidament possible, podent en aquest supòsit visitar-les sense cap tipus d'impediment ni limitació. Aquesta clàusula regirà també per a ambdós progenitors, al llarg de tot l'any, en aquest supòsit de malaltia de les filles.  
Tot allò relacionat amb l'educació, docència, formació i assistència mèdica de les menors serà decidit sempre per ambdós progenitors de comú acord, tenint sempre en compte l'interés d'aquestes.  
  
Pensió alimentària: serà a càrrec del pare en favor de les filles menors d'edat, i es fixa en 450 ?/mes, quantitat que ingressarà en el compte designat per la mare, ES2140595240469246526271, en els cinc primers dies de cada mes, i que s'actualitzarà conforme a l'Índex de Preus de Consum que publique l'Institut Nacional d'Estadística o organisme que el substituïsca.  
Despeses extraordinàries: seran satisfetes al 50 %, en relació amb l'educació i la sanitat de les filles menors.  
Cada part abonarà les costes processals produïdes a instàncies seues i les comunes a mitges.  
  
Mode d'impugnació: per mitjà d'un recurs d'apel·lació davant d'aquest jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Caldrà efectuar la consignació de 50 - en el compte del Jutjat 4584-0000-02- número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la sentència que pronuncie, mane i firme.»  
  
I perquè valga de notificació de forma deguda a Juan Ángel Pineda, en rebel·lia, expedisc i firme aquest edicte.  
  
València, 12 de desembre de 2017.- El lletrat de l'Administració de justícia: José Esteban Briz Recio.